|  |  |
| --- | --- |
| Numri i lëndës: | 2023:211022 |
| Datë: | 24.10.2023 |
| Numri i dokumentit:  | 04822108 |

**P.nr.467/23**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me bashkëpunëtorin profesional Adolin Aliaj, në çështjen penale ndaj të pandehurit F. H.me vendbanim në fshatin S., Komuna L., i akuzuar sipas aktakuzës së Prokurorisë Themelore në Prishtinë, PP.II.nr.5059/23, të datës 28.09.2023, për shkak të veprës penale Kanosja nga neni 181, paragrafi 2 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, vërejtje gjyqësore, jashtë seancës me datë 20.10.2023, mori:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.5059/23, të datës 28.09.2023, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**F. H.**, nga babai B. dhe nëna H., mbiemri i vajzërisë K., i lindur më datë ... në Kukës – Republika e Shqipërisë, me vendbanim në fshatin S., Komuna L., i pa martuar, i pa punë, ka të kryer shkollimin e mesme, me numër personal ..., shqiptar, shtetas i Republikës së Kosovës.

**Ë S H T Ë F A J T O R**

**Sepse:**

Më datë 25.07.2023, rreth orës 13:30, në Lipjan, rr. “Sh.”, përkatësisht në objektin e komunës, i pandehuri i është drejtuar të dëmtuarës A. R. Ll. me fjalët *“plomo o plata”* apo *“paret ose plumbin”*, me çka tek e dëmtuara ka ngjallur ndjenjën e frikës dhe të ankthit.

Me këtë ka kryer veprën penale Kanosja nga neni 181, paragrafi 2 të KPRK-së.

Andaj, gjykata konform neneve 4,7, 17, 21, 38, 39, 43, 81 dhe 82 të KPRK-së, si dhe neneve 364 dhe 495 të KPPRK-së, shqipton:

**V Ë R E J T J E GJ Y Q Ë S O R E**

Të pandehurit **F. H.**, i bëhet me dije se ka kryer një vepër të dëmshme dhe tё rrezikshme, që përbën vepër penale, dhe nëse kryen prapë vepër të tillë, gjykata do ti shqiptojë sanksion më të rёndë penal.

II. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 20€ (njëzetë euro), në afat prej 15 ditësh nga dita e plotfuqishmërisë së këtij aktgjykimi.

III. E dëmtuara: A. R. Ll. me vendbanim në Komunën e L., për realizimin e kërkesës pasurore – juridike, udhëzohet në kontest juridiko – civil.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.5059/23, të datës 28.09.2023, ka akuzuar F. H., se ka kryer veprën penale Kanosja nga neni 181, paragrafi 2 të KPRK-së, dhe ka ushtruar kërkesë për dhënien e urdhrit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimorë si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar aktakuzën, si dhe kallëzimin penal me numër të rastit 2023-AH-0674 të datës 09.08.2023, Raportin fillestar të incidentit të datës 25.07.2023, procesverbali i marrjes në pyetje për dëshmitarin i datës 25.07.2023, procesverbali i marrjes në pyetje për të dëmtuarin i datës 25.07.2023, raporti i oficerit i datës 21.08.2022, procesverbal i marrjes në pyetje për të dëmtuarin i datës 25.07.2023, procesverbali i marrjes në pyetje për dëshmitarin i datës 25.07.2023, procesverbal i marrjes në pyetje për të dëmtuarin i datës 25.07.2023, procesverbali i marrjes në pyetje për të dyshuarin i datës 25.07.2023, raporti i policit hetues R. M., nr. 2023-AH-0674, i datës 09.08.2023 dhe raportet mjekësore të të pandehurit, si dhe shkresat e tjera të lëndës, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Kanosja nga neni 181, paragrafi 2 të KPRK-së.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 para 1 dhe 2, nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimin për udhëzimin e palës së dëmtuar në kontest juridiko – civil, gjykata e mori në bazë të nenit 462 par. 2, të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.467/23, të datës 20.10.2023.**

 **GJ Y Q T A R I**

 Selman Salihu

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.